На основу члана 20. Закона о ученичком и студентском стандарду („Сл. гласник РС“ број 18/2010, 55/2013, 27/2018, 10/2019 – др.закон), члана 24. Правилника о смештају и исхрани ученика и студената („Сл. гласник РС“ број 36/2010, 55/2012, 36/2019 ), Конкурса за пријем студената високошколских установа у Републици Србији у установе за смештај и исхрану студената за школску 2021/2022. годину и на основу Коначне ранг листе за студенте осталих година основних студија, студенте дипломских академских ( мастер) и докторских студија, доносим јединствену

**ОДЛУКУ**

о праву на смештај студената осталих година студија

На основу Коначне ранг листе за студенте осталих година основних студија, студенте дипломских академских студија (мастер) и докторских студија, право на смештај у школској 2020/2021.години у Студентском центру Чачак остварили су следећи кандидати са ових листа:

1. првих 160 кандидата са Коначне ранг листе Факултета техничких наука – академских студија,
2. првих 30 кандидата са Коначне ранг листе Агрономског факултета,
3. првих 30 кандидата са Коначне ранг листе Факултета техничких наука - струковних студија.

Коначна ранг листа за студенте осталих година основних студија, студенте дипломских академских ( мастер ) и докторских студија, саставни су део ове одлуке и биће истакнуте на огласној табли Студентског центра Чачак и на интернет адреси центра.

Усељење примљених студената почиње 12. новембра и трајаће до 19. новембра 2021. године.

Студенти који се не уселе у назначеном року сматраће се да су одустали од становања у дому.

Достављено:

* огласна табла СЦЧ,
* интернет адреса СЦЧ,
* архива.

 ДИРЕКТОР

 СТУДЕНТСКОГ ЦЕНТРА ЧАЧАК

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Драган Јововић